Scene violente în ultima zi de campanie electorală, în judeţul Giurgiu. Pe fondul unui conflict, viceprimarul comunei Izvoarele, Marian Olan, de la PSD, a scos o sabie cu care l-a ameninţat pe Alin Stanciu Bănică, preşedintele ALDE Izvoarele.

Incidentul a fost surprins într-o filmare.

Liderul PSD a luat sabia din maşina pe care o conducea şi l-a ameninţat pe reprezentantul ALDE.

Mai multe persoane, aflate la faţa locului, au intervenit pentru a aplana conflictul.

Cazul este cercetat de poliţie, care a ajuns la faţa locului şi a declanşat o anchetă.